Школа восьтöм – сиктын, районын да республикаын ыджыд праздник, дыр виччысяна да тöдчана лоöмтор

Республикаын Кага воö ми восьтам нёльöд выль школа, и тайö абу бöръя. Ми водзö кутам стрöитны, сы вöсна мый миян медшöр могыс – вöчны став коланаторсö сы могысь, медым челядь ветлiсны школаö, кöнi бурöсь велöдчан условиеясыс», – висьталiс Коми Республикаса Юралысь Вячеслав Гайзер Сыктыв районса Чуклöм сиктын школа восьтiгöн.

Кыпыд линейка вылын республикаса Юралысь сетiс Чуклöм школаса директор Светлана Сажиналы ичöт классъяслы велöдчöм вылö учебно-нагляднöй оборудование комплект да сиис педагогъяслы да велöдчысьяслы, медым «выль школа лоис налы ас керкаöн».

\*\*\*1996 воын школалысь шöр зданиесö шуисны аварийнöйöн. 2010 вося моз тöлыссянь 2011 вося вöльгым тöлысьöдз школалысь шöр зданиесö капитальнöя дзоньталiсны (школа дорö стрöитiсны пристройка), мый вылö став тшупöда сьöмкудйысь вöлi сетöма пöшти 28 млн. шайт сьöм.

Школасö капитальнöя дзньталöм бöрын челядьлöн лоис позянлун велöдчыны бур условиеясын: велöдчан кабинетъясö ньöбисны выль мебель да учебно-лабораторнöй оборудование, сёянiнö сувтöдiсны выль технологическöй оборудование. Школаын 8 класс, кöнi велöдчöны 49 велöдчысь, на пöвстын 8-öн олöны Ёльбаза посёлокын (школасянь 18 км), кодъясöс новлöдлö школаса автобус.